Εδώ ζω.
Εδώ υπάρχω.
Δεν με νοιάζει τίποτα.
Τίποτα δεν έχει σημασία για εμένα.
Είμαι αυτός που είμαι.
Ένας φονιάς.
ΑΠΟ ΤΗΝ ΕΠΑΝΑΦΟΡΑ ΤΗΣ ΘΑΝΑΤΙΚΗΣ ΠΟΙΝΗΣ ΣΤΙΣ ΗΠΑ ΤΟ 1976
ΠΑΝΩ ΑΠΟ 8.000 ΑΤΟΜΑ ΕΧΟΥΝ ΚΑΤΑΔΙΚΑΣΤΕΙ ΣΕ ΘΑΝΑΤΟ ΕΠΕΙΔΗ ΣΚΟΤΩΣΑΝ
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΚΡΑΤΟΥΜΕΝΟΥ #31018
Οι φρουροί θα σας πουν
ότι ζω σε μονάδα διαχωρισμού.
Μέχρι πριν έξι μήνες, ήμουν στην απομόνωση,
ζούσα μόνος σε ένα κελί για σχεδόν δύο χρόνια.
Είμαι επικίνδυνος;
Αποτελεί κίνδυνο για την κοινωνία ένας 71χρονος σε αναπηρικό καροτσάκι;
Δεν ξέρουν τι να με κάνουν εδώ.
Σωστά.
Δεν ξέρουν τι να με κάνουν.
ΜΠΛΑΚ ΓΚ 31018
Και δεν με νοιάζει.
ΜΙΑ ΣΕΙΡΑ ΤΟΥ NETFLIX
Ο ΜΠΑΜΠΟΥΛΑΣ
ΣΩΦΡΟΝΙΣΤΙΚΟ ΚΕΝΤΡΟ ΣΑΟΥΘ ΣΕΝΤΡΑΛ, ΜΙΖΟΥΡΙ
ΤΟΝ ΔΕΚΕΜΒΡΙΟ ΤΟΥ 1999, Ο ΓΚΑΡΙ ΜΠΛΑΚ ΚΡΙΘΗΚΕ ΕΝΟΧΟΣ ΓΙΑ ΦΟΝΟ ΠΡΩΤΟΥ ΒΑΘΜΟΥ
ΜΕΤΑ ΑΠΟ ΕΝΑ ΘΑΝΑΣΙΜΟ ΜΑΧΑΙΡΩΜΑ ΣΤΟ ΤΖΟΠΛΙΝ, ΣΤΟ ΜΙΖΟΥΡΙ
Λένε ότι αν δεν ήσουν οργισμένος,
αν είχες λίγο χρόνο να σκεφτείς τι κάνεις, είναι φόνος πρώτου βαθμού στο Μιζούρι.
ΚΑΤΑΔΙΚΑΣΤΗΚΕ ΣΕ ΘΑΝΑΤΟ
-Πώς είναι ο ήχος; -Μια χαρά.
Ναι.
Αν ήταν φόνος δεύτερου βαθμού, όπως έπρεπε,
τώρα θα ήμουν σε κάποιο κέντρο επανένταξης,
έτοιμος να μπω σε γηροκομείο.
Γεννήθηκα στην κομητεία ΜακΝτόναλντ, στο Μιζούρι.
Μεγάλωσα σε μια φάρμα τέσσερα χιλιόμετρα νότια από το Νόελ.
Από εκείνες τις μέρες, θυμάμαι κυρίως
ζεστές κουζίνες, τη μυρωδιά μπισκότων.
Μερικές φορές,
απλώς ένα σκυλί.
Ήμουν πεντέμισι χρονών όταν η μαμά, ο μπαμπάς και η γιαγιά μου
πέθαναν σε τροχαίο ατύχημα.
Μόνο εγώ επέζησα.
Δεν ξέρω πώς με επηρέασε το ότι έχασα τους γονείς μου έτσι.
Ο ΓΚΑΡΙ ΥΙΟΘΕΤΗΘΗΚΕ ΑΠΟ ΤΗΝ ΟΙΚΟΓΕΝΕΙΑ ΜΠΛΑΚ
ΜΕΤΑΚΟΜΙΣΕ ΣΤΟ ΣΠΙΤΙ ΤΟΥΣ ΣΤΟ ΤΖΟΠΛΙΝ
Στην αρχή, οι Μπλακ με φρόντιζαν πολύ.
Αλλά μετά από πέντε με έξι χρόνια,
η μάνα μου άρχισε να πίνει.
Και όσο πιο πολύ έπινε,
τόσο πιο πολύ αποξενωνόταν από εμάς.
Είχε γίνει αλκοολική, είχε φτάσει στο σημείο…
Θυμάμαι ότι μου πέταξε ένα μπουκάλι βότκας μια μέρα.
Έφυγα από το σπίτι όταν ήμουν περίπου…
Δεν ήμουν 17 ακόμα.
Ξεκίνησα να μένω στο Ρέντινγκς Μιλ Ιν τότε.
Το Ρέντινγκς Μιλ Ιν
στον κάτω όροφο ήταν ένα νόμιμο μπαρ,
αλλά δεν ήταν μόνο αυτό.
Υπήρχαν ως και οκτώ γυναίκες εκεί.
Ήταν πόρνες.
Με πείραζαν, μου έκαναν πλάκες,
αλλά στο τέλος κάθε νύχτας,
όποια δεν είχε πελάτη, με έπαιρνε στο δωμάτιό της.
Ένιωθα ότι πρέπει να τις προστατεύω, να τις φροντίζω.
Ήταν δουλειά μου.
Είχαν γίνει η οικογένειά μου.
Μέχρι να γίνω 17,
είχα γίνει νταβατζής έξι κοριτσιών που δούλευαν εκεί.
Για να είσαι νταβατζής,
πρέπει να ξέρεις ότι πρέπει να φροντίζεις τη γυναίκα.
Βρήκα μερικές κοπέλες σε ένα πάρκινγκ για φορτηγά.
Τις φρόντιζα όσο δεν τις είχε φροντίσει ποτέ κανείς.
Πιστεύω πως επειδή τις φρόντιζα,
άρχισαν να φροντίζουν και εκείνες εμένα.
Κάποιοι δεν θα το έλεγαν αγάπη αυτό.
Κάποιοι ίσως να το έλεγαν
πάθος,
αλλά με στήριζαν, όπως τις στήριζα κι εγώ.
ΤΟ 1998, Ο ΓΚΑΡΙ ΗΤΑΝ 43, ΚΑΙ ΔΟΥΛΕΥΕ ΑΚΟΜΑ ΩΣ ΝΤΑΒΑΤΖΗΣ ΣΤΟ ΤΖΟΠΛΙΝ
ΣΤΙΣ 2 ΟΚΤΩΒΡΙΟΥ, ΜΠΗΚΕ ΣΤΟ ΑΜΑΞΙ ΤΟΥ ΜΕ ΜΙΑ ΓΥΝΑΙΚΑ ΠΟΥ ΛΕΓΕΤΑΙ ΤΑΜΙ
Η Τάμι ήταν
υποψήφια πόρνη.
Γύρω στις 7:30 μ.μ.,
προσφέρθηκε να μου δείξει τι μπορεί να κάνει μέσα σε ένα βράδυ.
Μπήκαμε στο αμάξι.
Τότε, συνειδητοποίησε ότι δεν είχε τσιγάρα.
"Σταμάτα σε αυτό το μίνι μάρκετ
να πάρω".
Εκεί άρχισαν όλα.
Γύρισε πολύ γρήγορα.
Μόλις μπήκε στο οπτικό μου πεδίο, κατάλαβα
ότι ήταν ταραγμένη. Κάτι την είχε ταράξει.
Άρχισα να κατεβάζω το παράθυρο,
και πριν το κατεβάσω εντελώς, μου είπε
"Γκάρι, αυτός ο ****** κόλλησε πάνω μου.
Πίεσε τα αχαμνά του στον κώλο μου.
Όταν του είπα να μείνει μακριά μου,
με άρπαξε από το χέρι, και με κόλλησε σε έναν πάγκο".
Από όσα μου είπε η Τάμι,
πίστεψα ότι εκείνος ήξερε πως ήταν πόρνη,
και προσπαθούσε να την κάνει δική του.
Αυτό είναι απαράδεκτο για εμένα.
Με νευρίασε πολύ.
Όταν τον είδα μπροστά από το μαγαζί,
του είπα "Μικρέ, θέλω να σου μιλήσω".
Το έβαλε στα πόδια.
Μπήκε σε ένα ολοκαίνουργιο φορτηγό Ranger.
Κοίταξα την Τάμι, και είπα "Μπες στο αμάξι".
Τον προλάβαμε μέσα σε πέντε δευτερόλεπτα.
Όταν μας έπιασε ένα φανάρι,
σταμάτησα δίπλα στο φορτηγό του.
Θυμάμαι ότι η Τάμι είπε "Θεέ μου,
μην το κάνεις".
Είπα "Μην ανησυχείς, αυτός ο μαύρος θα φάει πολύ ξύλο".
Ο τύπος με είδε να βγαίνω από το αμάξι μου,
και βγήκε από το φορτηγό του,
και είχε ένα… Ήταν ένα μπουκάλι
τυλιγμένο σε μια καφέ χαρτοσακούλα.
Και είπε "Θες να τις φας, γέρο;"
Και είπα "Θέλω να σε σπάσω στο ξύλο, μικρέ".
Επιτέθηκε με το μπουκάλι.
Με χτύπησε στο δεξί μου γόνατο.
Όταν σηκώθηκα, κράταγα ένα μαχαίρι.
Τον μαχαίρωσα πάνω από τον ώμο, στο πλάι του λαιμού του.
ΤΟ ΜΑΧΑΙΡΙ ΤΟΥ ΜΠΛΑΚ ΕΚΟΨΕ ΤΗΝ ΑΡΤΗΡΙΑ ΤΟΥ ΑΝΔΡΑ
Το αίμα του πετάχτηκε από την αρτηρία του σε ύψος γύρω στο ενάμισι μέτρο.
Σαν να άνοιξα ένα λάστιχο ποτίσματος.
Αυτός είπε "Θεέ μου".
Έκανα πίσω,
και τον είδα να τρεκλίζει προς το φορτηγό.
Γύρισα στο αμάξι μου.
Μόλις μπήκα, πέταξα το μαχαίρι στο ταμπλό,
κι έκλεισα την πόρτα.
Η Τάμι είπε "Θεέ μου, τι έγινε;"
Απάντησα "Τίποτα, γλυκιά μου. Άλλος ένας ****** πέθανε".
ΑΜΕΣΩΣ ΜΕΤΑ ΤΟ ΜΑΧΑΙΡΩΜΑ, Ο ΜΠΛΑΚ ΕΦΥΓΕ ΑΠΟ ΤΗ ΣΚΗΝΗ ΤΟΥ ΕΓΚΛΗΜΑΤΟΣ
Γυρίσαμε στο σπίτι, μαζέψαμε μερικά ρούχα.
Είχα το κλειδί για ένα τροχόσπιτο
περίπου 70 χιλιόμετρα από εκεί.
Πήγαμε εκεί για να μείνουμε λίγες μέρες, και να δούμε τι θα γίνει.
ΤΟ ΘΥΜΑ ΤΟΥ ΜΠΛΑΚ ΗΤΑΝ Ο 28ΧΡΟΝΟΣ ΤΖΕΪΣΟΝ ΤΖΟΝΣΟΝ
ΜΕΤΑ ΤΟ ΜΑΧΑΙΡΩΜΑ, ΟΔΗΓΗΘΗΚΕ ΕΣΠΕΥΣΜΕΝΑ ΣΤΟ ΝΟΣΟΚΟΜΕΙΟ
ΜΠΡΑΪΑΝ ΜΠ. ΤΖΟΝΣΟΝ
Να η αγαπημένη μου.
-Αυτή εδώ. -Είναι ωραία.
Δείχνει χαρούμενος.
Ανάμεσα στα δύο μεγάλα αδέρφια του.
Με λένε Τσάρλι Κίμπι Τζόνσον,
είμαι η μητέρα του Τζέισον Όσκαρ Τζόνσον.
Είμαι ο Όσκαρ Μπ., ο πατέρας του Τζέισον Όσκαρ.
-Εδώ. -Ποιος είναι αυτός;
Όλοι τον ήξεραν.
Όταν ήταν μικρός, ξεχώριζε χάρη στο χαμόγελό του,
ήταν ένα χαρούμενο παιδί.
ΣΙΝΣΙΝΑΤΙ ΜΠΕΑΡΚΑΤΣ
Ήταν πάντα φοβερός στα σπορ.
Έπαιζε στους Γουάιλντκατς του πανεπιστημίου του Σινσινάτι.
-Ναι. -Όρμα, Τζέισον.
Τον συνέκριναν με επαγγελματίες αθλητές.
-Ήταν καλός. -Ήταν απίθανος. Δεν ήταν απλώς καλός.
Αυτή είναι η κοπέλα του Τζέισον.
Ήταν ο έρωτας της ζωής του.
Και είμαι σίγουρη ότι αν δεν είχαν αλλάξει τα πράγματα,
θα ήταν παντρεμένοι τώρα.
Πήγαμε στο Τζόπλιν.
Φτάσαμε περίπου στις 5 το ξημέρωμα.
Και μας εξήγησαν
ότι είχε χάσει πολύ αίμα,
κάτι που του προκάλεσε πολλαπλά εγκεφαλικά επεισόδια.
Ο ΤΖΕΪΣΟΝ ΥΠΕΣΤΗ ΣΟΒΑΡΗ ΕΓΚΕΦΑΛΙΚΗ ΒΛΑΒΗ, ΚΑΙ ΜΠΗΚΕ ΣΕ ΜΗΧΑΝΙΚΗ ΥΠΟΣΤΗΡΙΞΗ
Έπρεπε να συσκεφτούμε
για να δούμε τι θα κάνουμε.
Ο Όσκαρ κι εγώ αποφασίσαμε
"Τι νόημα έχει να είσαι φυτό;"
Δεν ξέρεις ποιος είσαι, δεν ξέρεις πού είσαι.
Δεν ήταν ο γιος μας αυτός. Ο Τζέισον ήταν ένας δραστήριος,
έξυπνος, στοργικός και τρυφερός άνθρωπος.
Αποφασίσαμε να τον αποσυνδέσουμε από τη μηχανική υποστήριξη.
Θυμάμαι που είπα
"Ο Ιησούς σε περιμένει.
Σε περιμένει. Όλα θα πάνε καλά". Και πήρε την τελευταία του πνοή.
Ήμουν εκεί όταν το μωρό μου ανάσανε για πρώτη φορά,
και δυστυχώς, ήμουν εκεί όταν ανάσανε για τελευταία φορά.
ΣΤΙΣ 5 ΟΚΤΩΒΡΙΟΥ ΤΟΥ 1998, Ο ΤΖΕΪΣΟΝ ΤΖΟΝΣΟΝ ΚΑΤΕΛΗΞΕ
Ο ΓΚΑΡΙ ΜΠΛΑΚ ΣΥΝΕΛΗΦΘΗ ΑΡΓΟΤΕΡΑ ΤΗΝ ΙΔΙΑ ΜΕΡΑ
ΤΖΟΠΛΙΝ, ΜΙΖΟΥΡΙ
Μπορεί να ειπωθεί ότι σε αυτήν την υπόθεση το καλό συγκρούστηκε με το κακό.
Όλα έδειχναν ότι ο Τζέισον Τζόνσον ήταν καλός άνθρωπος.
Όλα έδειχναν ότι ο Γκάρι Μπλακ ήταν κακός άνθρωπος.
Με λένε Ντάρεν Γκάλαπ,
και το 1998, ερεύνησα αυτήν την υπόθεση.
Πολλοί λένε πως πρόκειται για την υπόθεση του Γκάρι Μπλακ,
αλλά ο αληθινός πρωταγωνιστής είναι ο Τζέισον Τζόνσον.
Αυτός ήταν το θύμα,
άρα, μας νοιάζει μόνο αυτός.
Αυτό είναι το ΑΤ του Τζόπλιν.
ΟΤΑΝ ΑΝΑΚΡΙΘΗΚΕ, Ο ΜΠΛΑΚ ΟΜΟΛΟΓΗΣΕ ΟΤΙ ΜΑΧΑΙΡΩΣΕ ΤΟΝ ΤΖΕΪΣΟΝ
ΑΛΛΑ ΙΣΧΥΡΙΣΤΗΚΕ ΟΤΙ ΒΡΙΣΚΟΤΑΝ ΣΕ ΑΥΤΟΑΜΥΝΑ
Ο Γκάρι πήγε να δικαιολογηθεί λέγοντας πως επρόκειτο για καβγά.
Έτσι, θα μπορούσε να ισχυριστεί ότι βρισκόταν σε αυτοάμυνα.
Δεν υπήρχε πρόθεση ή προμελέτη.
Αλλά οι αποδείξεις τον διαψεύδουν.
ΑΤ ΤΖΟΠΛΙΝ ΥΠΟΠΤΟΣ 1
Δεν γίνεται να πιστέψουμε ότι έγινε ένας καβγάς,
και ότι ο Γκάρι βρισκόταν σε αυτοάμυνα όταν έβγαλε το μαχαίρι.
Αυτό το συμπέρασμα δεν προκύπτει από καμία απόδειξη.
ΑΥΤΟΠΤΕΣ ΜΑΡΤΥΡΕΣ ΚΑΤΕΘΕΣΑΝ
ΟΤΙ Ο ΤΖΕΪΣΟΝ ΜΑΧΑΙΡΩΘΗΚΕ ΕΝΩ ΗΤΑΝ ΑΚΟΜΑ ΜΕΣΑ ΣΤΟ ΟΧΗΜΑ ΤΟΥ
Οι αποδείξεις δείχνουν ότι ο Γκάρι Μπλακ
σταμάτησε δίπλα στον Τζέισον Τζόνσον που ήταν μέσα στο όχημά του,
βγήκε έξω, έβγαλε ένα μαχαίρι, και μαχαίρωσε τον Τζόνσον στον λαιμό.
Δείτε εδώ. Είναι φανερό
ότι βρισκόταν μέσα στο φορτηγό
όταν τον μαχαίρωσε.
Δεν θα υπήρχε αίμα μέσα στο φορτηγό,
αν ο καβγάς είχε γίνει στον δρόμο.
Αυτό είναι το μαχαίρι με το οποίο έγινε ο φόνος.
ΠΕΙΣΤΗΡΙΟ
Όταν κάποιος βγάζει ένα μαχαίρι, ιδίως ένα μαχαίρι σαν αυτό,
και το καρφώνει στον λαιμό ενός ανθρώπου που βρίσκεται μέσα σε ένα όχημα,
ξέρει ότι το θύμα του σίγουρα θα πεθάνει.
Είναι φόνος πρώτου βαθμού.
Είναι φόνος εκ προμελέτης.
Δεν μετανιώνω που σκότωσα τον Τζέισον Όσκαρ Τζόνσον.
Ήταν απατεώνας.
Μπήκε σε ένα παιχνίδι για το οποίο δεν ήξερε τίποτα.
Ο Τζέισον Όσκαρ Τζόνσον ήξερε ότι ήταν πόρνη,
ήξερε ότι ήταν μια ανεξάρτητη πόρνη,
και προσπαθούσε να την κάνει δική του.
Είδα το βίντεο.
Το βίντεο από το μίνι μάρκετ.
Τον είδα να της τρίβει τα αχαμνά του από πίσω
στον πάγκο.
Την είδα να γυρνάει να τον δει,
και τον είδα να την αρπάζει από το χέρι, να τη σπρώχνει στον πάγκο,
και να της λέει κάτι.
Ήθελε να παίξει το "Μπορώ να σε φροντίσω καλύτερα από οποιονδήποτε".
Ήθελε να το παίξει νταβατζής.
Έπαιξε και πέθανε.
Λοιπόν, λέει ψέματα.
Αυτό δείχνει το τι είδους άνθρωπος είναι ο Γκάρι.
Μπορεί…
να σκαρφιστεί ιστορίες για να φανεί καλός,
και συνεχίζει να κατηγορεί τον Τζέισον.
Ο Τζέισον δεν ήταν νταβατζής.
Δεν υπάρχουν αποδείξεις ότι ήταν,
κι αν ψάξετε μέσα σας, θα καταλάβετε ότι δεν ήταν.
Δείχνει ένα καρέ τη φορά.
ΑΝΑΠΑΡΑΓΩΓΗ
Ο Τζέισον στέκεται στον πάγκο,
κάνει τις αγορές του, και η Τάμι είναι ακριβώς εδώ.
Εδώ είναι το σημείο όπου συγκρούστηκαν ή έγινε ό,τι έγινε.
Αυτή είναι η Τάμι, κι αυτός ο Τζέισον.
Αυτό ήταν.
Χωρίς υπερβολές, μιλάμε για ενάμισι δευτερόλεπτο
αλληλεπίδρασης.
Άρα, οι ισχυρισμοί ότι ο Τζέισον την κακοποίησε σεξουαλικά
ή ότι της έκανε κάτι απρεπές,
καταρρίπτονται από το βίντεο.
Ακόμα κι αν ο Τζέισον είπε κάτι,
δεν γίνεται κάποιος να πιστεύει ότι μπορεί
να μαχαιρώσει κάποιον στον λαιμό
επειδή μίλησε στην κοπέλα ή στη γυναίκα του
ή όπως θα έλεγε ο Γκάρι, στην πόρνη του.
Αυτά είναι όλα τα τατουάζ που είχε ο Γκάρι Μπλακ
τη μέρα που του μίλησα,
και αυτό είναι τατουάζ των Ες Ες των Ναζί.
Πιστεύω ότι ο Γκάρι σκότωσε τον Τζέισον
επειδή προσπαθούσε να σώσει την υπόληψή του.
Ο Τζέισον ήταν μαύρος,
και η Τάμι κατέθεσε
ότι αφού ο Γκάρι μαχαίρωσε τον Τζέισον,
και γύρισε στο αμάξι,
της είπε "Ένας 'αρά…' λιγότερος".
Όλα αυτά ενισχύουν τη θεωρία ότι το έγκλημα είχε φυλετικά κίνητρα.
ΑΠΟΔΕΙΞΕΙΣ
Αφού κάναμε την έρευνά μας,
πιστεύαμε
ότι ήταν φόνος πρώτου βαθμού, και ότι έπρεπε να τιμωρηθεί με θάνατο.
Το ερώτημα ήταν αν οι ένορκοι θα συμφωνούσαν μαζί μας.
Μόνο συγκεκριμένα επιβαρυντικά στοιχεία επιφέρουν τη θανατική ποινή.
Ένα από αυτά είναι ο πρότερος βίος.
Αυτό δεν ήταν το πρώτο βίαιο έγκλημα του Γκάρι.
ΑΣΤΥΝΟΜΙΚΟ ΤΜΗΜΑ ΤΖΟΠΛΙΝ
ΤΟ ΠΟΙΝΙΚΟ ΜΗΤΡΩΟ ΤΟΥ ΜΠΛΑΚ ΑΠΟΚΑΛΥΨΕ ΕΝΑ ΜΑΚΡΥ ΙΣΤΟΡΙΚΟ ΒΙΑΙΗΣ ΣΥΜΠΕΡΙΦΟΡΑΣ
ΤΟ 1976, ΚΑΤΑΔΙΚΑΣΤΗΚΕ ΓΙΑ ΜΙΑ ΣΧΕΔΟΝ ΘΑΝΑΣΙΜΗ ΕΠΙΘΕΣΗ
ΠΟΥ ΕΚΑΝΕ ΣΤΑ ΠΕΡΙΧΩΡΑ ΤΟΥ ΤΖΟΠΛΙΝ
Έχετε ονειρευτεί τον μπαμπούλα;
Ο Μπλακ είναι ο μπαμπούλας μου.
Εδώ κόντεψα να πεθάνω.
Είχα περίπου 35 χρόνια να έρθω εδώ.
Σίγουρα θα δω εφιάλτες απόψε.
Ήταν Μάρτιος του 1976, βράδυ Παρασκευής,
ήμουν με την κοπέλα μου,
και θα βγαίναμε ραντεβού.
Την έφερα εδώ πάνω.
Είδαμε ένα αμάξι
να πλησιάζει.
Σταμάτησαν πίσω μου. Με έκλεισαν.
Ο Γκάρι Μπλακ εμφανίστηκε σε αυτό εδώ το παράθυρο,
κρατώντας μια κοντόκαννη καραμπίνα.
Είπαν ότι είναι αστυνομικοί.
Μου είπαν να βγω από το αμάξι. Το έκανα.
Μου άνοιξαν τα πόδια.
Πήραν το πορτοφόλι και τα κλειδιά μου,
και με πυροβόλησαν.
Ο ΓΚΑΡΙ ΜΠΛΑΚ ΚΑΙ Ο ΣΥΝΕΡΓΟΣ ΤΟΥ ΕΚΛΕΨΑΝ ΤΟ ΠΟΡΤΟΦΟΛΙ ΤΟΥ ΤΖΑΚΙ
ΠΟΥ ΕΙΧΕ ΕΠΤΑ ΔΟΛΑΡΙΑ
ΑΦΗΣΑΝ ΤΟΝ ΤΖΑΚΙ ΝΑ ΠΕΘΑΝΕΙ
Θυμάμαι ότι ένιωθα το αίμα να τρέχει,
και τα χέρια μου να παγώνουν.
Είχαν παγώσει, και μούδιαζαν. Επρόκειτο να πεθάνω από αιμορραγία.
ΕΦΤΑΣΑΝ ΔΙΑΣΩΣΤΕΣ ΠΟΥ ΜΠΟΡΕΣΑΝ ΝΑ ΣΩΣΟΥΝ ΤΗ ΖΩΗ ΤΟΥ ΤΖΑΚΙ
Έχω ακόμα 40 σκάγια μέσα μου. Τα δύο είναι στην καρδιά μου.
Αφαίρεσαν τον μισό πνεύμονα
και τον σπλήνα μου.
Ο ΜΠΛΑΚ ΣΥΝΕΛΗΦΘΗ ΚΑΙ ΚΑΤΑΔΙΚΑΣΤΗΚΕ ΣΕ ΦΥΛΑΚΙΣΗ 25 ΕΤΩΝ,
ΑΛΛΑ ΑΠΟΦΥΛΑΚΙΣΤΗΚΕ ΠΡΟΩΡΑ. ΕΞΕΤΙΣΕ ΜΟΛΙΣ 12 ΕΤΗ ΑΠΟ ΤΗΝ ΠΟΙΝΗ ΤΟΥ
Αν ο Γκάρι Μπλακ δεν είχε αποφυλακιστεί πρόωρα,
και δεν κυκλοφορούσε ελεύθερος,
δεν θα είχε την ευκαιρία
να κάνει αυτό που έκανε, να σκοτώσει.
Με σόκαρε.
Κακώς αποφυλακίστηκε τότε.
Συμπονώ την οικογένεια του άλλου ανθρώπου.
Είναι λυπηρό, μπορούσε να είχε αποτραπεί.
ΔΟΘΗΚΑΝ ΛΕΠΤΟΜΕΡΕΙΕΣ ΓΙΑ ΠΑΛΙΟΤΕΡΑ ΕΓΚΛΗΜΑΤΑ ΤΟΥ ΜΠΛΑΚ
ΣΤΗ ΔΙΚΗ ΓΙΑ ΤΟΝ ΦΟΝΟ ΤΟΥ ΤΖΕΪΣΟΝ ΤΖΟΝΣΟΝ
ΣΤΙΣ 9 ΔΕΚΕΜΒΡΙΟΥ ΤΟΥ 1999, Ο ΜΠΛΑΚ ΚΡΙΘΗΚΕ ΕΝΟΧΟΣ
ΚΑΙ ΚΑΤΑΔΙΚΑΣΤΗΚΕ ΣΕ ΘΑΝΑΤΟ
ΑΣΚΗΣΕ ΕΦΕΣΗ ΑΜΕΣΩΣ
ΤΖΟΠΛΙΝ, ΜΙΖΟΥΡΙ
Σε τι ωφελεί να σκοτώσεις κάποιον που σκότωσε κάποιον άλλο;
ΜΕΤΑ ΑΠΟ ΔΕΚΑ ΧΡΟΝΙΑ ΓΕΜΑΤΑ ΕΠΑΝΑΛΗΠΤΙΚΕΣ ΔΙΚΕΣ ΚΑΙ ΕΦΕΣΕΙΣ,
Ο ΜΠΛΑΚ ΔΕΧΤΗΚΕ ΝΑ ΔΗΛΩΣΕΙ ΕΝΟΧΟΣ
Αν απλώς σκοτώσεις τον ένοχο,
τότε, ο θάνατος του θύματος γίνεται ανούσιος.
ΣΑΝ ΑΝΤΑΛΛΑΓΜΑ, Η ΠΟΙΝΗ ΤΟΥ ΜΕΤΑΤΡΑΠΗΚΕ ΣΕ ΙΣΟΒΙΑ ΚΑΘΕΙΡΞΗ
ΧΩΡΙΣ ΤΗ ΔΥΝΑΤΟΤΗΤΑ ΑΠΟΦΥΛΑΚΙΣΗΣ
Ο ΓΟΥΙΛΙΑΜ ΦΛΑΪΣΑΚΕΡ ΕΚΠΡΟΣΩΠΗΣΕ ΤΟΝ ΜΠΛΑΚ ΣΤΑ ΤΕΛΕΥΤΑΙΑ ΣΤΑΔΙΑ ΤΗΣ ΔΙΑΔΙΚΑΣΙΑΣ
Ο Γκάρι αξίζει συμπόνια. Όλοι οι άνθρωποι αξίζουν συμπόνια.
Αν σκέφτεσαι ότι μερικοί άνθρωποι είναι τόσο απαίσιοι…
Ίσως δεν έχεις συμπόνια για αυτούς,
δεν τους συμπονάς, αλλά παραμένουν άνθρωποι.
Ό,τι κι αν έκαναν,
πρέπει το ποινικό σύστημα
να τους φερθεί δίκαια.
Αν δείτε
την ποινή του Γκάρι το 1976
εξετάζοντας το αν άξιζε μια δεύτερη ευκαιρία
όταν αποφυλακίστηκε,
νομίζω ότι την άξιζε.
Δεν έχουμε κάποια μαγική πυξίδα που θα μας δείξει
αν κάποιος θα κάνει ή δεν θα κάνει κι άλλη παράβαση.
Έπρεπε να δούμε αν άλλαξε. Ήταν ο μόνος τρόπος να το μάθουμε.
Μπορείς να κάνεις υποθέσεις.
Αν είχε μείνει στη φυλακή, δεν θα ήταν ελεύθερος,
και ίσως δεν θα σκότωνε.
Αλλά είναι όλα υποθέσεις.
Ο ΓΚΑΡΙ ΜΠΛΑΚ ΕΧΕΙ ΠΛΕΟΝ ΕΚΤΙΣΕΙ 23 ΧΡΟΝΙΑ ΠΟΙΝΗΣ
ΓΙΑ ΤΟΝ ΦΟΝΟ ΤΟΥ ΤΖΕΪΣΟΝ ΤΖΟΝΣΟΝ
Νομίζω ότι το μεγαλύτερο μέρος του θυμού που είχε ο Γκάρι,
και τον έκανε επικίνδυνο παλιότερα, δεν υπάρχει πια.
Πιστεύω ότι η κοινωνία δεν κερδίζει τίποτα με το να τον έχει φυλακισμένο τώρα.
Οι φυλακές πλέον υπάρχουν
για να μένουν οι κρατούμενοι μακριά από την κοινωνία,
όπου ίσως βλάψουν ή κλέψουν κάποιον ή κάτι τέτοιο.
Δεν πετυχαίνει πολλά.
Απλώς δεν πιστεύω ότι υπάρχει πια σοβαρός λόγος
να τον κρατάμε στη φυλακή.
Ο Γκάρι είναι ακίνδυνος πια.
ΚΑΡΘΕΤΖ, ΜΙΖΟΥΡΙ
ΕΠΕΙΔΗ ΔΙΕΠΡΑΞΕ ΠΟΛΛΑ ΕΓΚΛΗΜΑΤΑ,
Ο ΜΠΛΑΚ ΠΕΡΑΣΕ ΠΑΝΩ ΑΠΟ ΤΟ 80% ΤΗΣ ΕΝΗΛΙΚΗΣ ΖΩΗΣ ΤΟΥ ΣΤΗ ΦΥΛΑΚΗ
ΣΕΡΙΦΗΣ
ΚΕΝΤΡΟ ΕΠΙΒΟΛΗΣ ΝΟΜΟΥ ΚΟΜΗΤΕΙΑΣ ΤΖΑΣΠΕΡ
ΑΥΤΟ ΠΕΡΙΛΑΜΒΑΝΕΙ ΣΥΝΟΛΙΚΑ ΕΞΙ ΧΡΟΝΙΑ ΣΤΗ ΦΥΛΑΚΗ ΤΗΣ ΚΟΜΗΤΕΙΑΣ ΤΖΑΣΠΕΡ
Μάλλον ο Μπλακ θα αποτελεί πάντα απειλή για την κοινωνία
ή για όποιο ίδρυμα τον κρατάει.
Είχαμε πολλούς χειριστικούς κρατούμενους, αλλά κανέναν τόσο κακό όσο ο Γκάρι.
Με λένε Μπέκι Στίβενς.
Είμαι αρχηγός στο Γραφείο του Σερίφη της Κομητείας Τζάσπερ.
ΚΕΝΤΡΟ ΕΠΙΒΟΛΗΣ ΝΟΜΟΥ ΚΟΜΗΤΕΙΑΣ ΤΖΑΣΠΕΡ ΜΠΛΑΚ, ΓΚΑΡΙ ΓΟΥΕΪΝ
Έμαθα για τον Μπλακ πριν πιάσω δουλειά εδώ.
Έμαθα για αυτόν στην αστυνομική ακαδημία στο τοπικό πανεπιστήμιο.
Μας έκαναν μαθήματα,
και τον χρησιμοποιούσαν ως παράδειγμα.
ΕΓΚΛΗΜΑΤΙΚΕΣ ΣΥΜΠΕΡΙΦΟΡΕΣ ΚΑΙ ΔΡΑΣΤΗΡΙΟΤΗΤΕΣ
Ήταν γνωστός επειδή,
δεν ξέρω πώς να το περιγράψω,
ήταν επικίνδυνος, μόνο έτσι μπορώ να το θέσω.
Έχουμε τεχνικές τροποποίησης συμπεριφοράς, όπως αφαίρεση προνομίων
ή απαγόρευση εξόδου από το κελί για πολλή ώρα.
Ο Γκάρι αδιαφορούσε. Δεν τον ένοιαζε τίποτα.
Δεν τον επισκεπτόταν κανείς.
Δεν είχε λόγο να φερθεί καλά.
Φερόταν επιθετικά στους υπαλλήλους.
Ακόμα κι αν τον κλείδωνες στο κελί του, παρέμενε απειλή.
Μπορούσε να φωνάξει,
κι έτσι έβαζε άλλους κρατούμενους να κάνουν αυτό που ήθελε.
Έτσι ήταν τα πράγματα.
Ζει για να βασανίζει τους άλλους.
ΕΝΤΥΠΟ ΣΥΛΛΗΨΗΣ/ΚΡΑΤΗΣΗΣ ΓΚΑΡΙ ΓΟΥΕΪΝ
Δεν ξέρω αν μπορώ να περιγράψω το πόσο ρατσιστής είναι.
Όποτε βάζαμε έναν έγχρωμο κρατούμενο στη μονάδα όπου βρισκόταν ο Γκάρι,
έκανε τη ζωή του κόλαση.
Κάθε μέρα, όλη μέρα, τον επηρέαζε πνευματικά,
του έκανε ψυχολογικό πόλεμο.
Πιστεύω ότι ο Γκάρι είναι απειλή για την κοινωνία ακόμα και εδώ μέσα.
Ένας άνθρωπος σαν τον Γκάρι που αδιαφορεί για την ανθρώπινη ζωή,
είναι επικίνδυνος όπου κι αν είναι.
ΚΑΡΘΕΤΖ, ΜΙΖΟΥΡΙ
Τι κάνεις με κάποιον σαν τον Γκάρι;
Δεν έχω ασκήσει δίωξη σε πιο επικίνδυνο άτομο.
Με λένε Νόρμαν Ράους, ήμουν ο αρχιεισαγγελέας
στη δίκη του Μπλακ.
Δεν θα αποφυλακιστεί ποτέ,
συμβαίνει κι αυτό μερικές φορές,
κι αυτό τον τσάντισε.
Με νευριάζει που δεν γίνεται να αποφυλακιστώ.
Αν υπήρχε αυτή η δυνατότητα,
θα είχα εκτίσει 22 χρόνια από αυτήν την ποινή,
και θα ήμουν κοντά στην πρόωρη αποφυλάκιση,
αφού η ισόβια κάθειρξη
ισούται με 30 χρόνια εδώ όσον αφορά τη δυνατότητα πρόωρης αποφυλάκισης.
Δεν έχω κίνητρο να φέρομαι καλά.
Δεν μπορώ να κερδίσω τίποτα.
Δεν υπάρχει κίνητρο
για να φερθεί διαφορετικά κάποιος που δεν θα αποφυλακιστεί ποτέ.
Ο Γκάρι Μπλακ ισχυρίζεται "Αν γινόταν να αποφυλακιστώ κάποτε,
δεν θα ήμουν βίαιος".
Ας δούμε τι έκανε στη φυλακή
όσο γινόταν να αποφυλακιστεί πρόωρα.
Μια αναφορά λέει ότι το 1993 μαχαίρωσε έναν άλλο κρατούμενο.
Και το 1999, επιτέθηκε σε έναν σωφρονιστικό υπάλληλο,
και προκάλεσε ζημιά στο αριστερό του μάτι.
Αυτά είναι περιστατικά που αποδεικνύουν
ότι ήταν βίαιος
ακόμα και όταν γινόταν να αποφυλακιστεί πρόωρα.
Και ξέρουμε μόνο τα περιστατικά που έγιναν στη φυλακή.
Υπάρχουν πολλά αρχεία
που δεν έχουμε δει.
Άρα, αυτά εδώ είναι μόνο μια μικρή γεύση των πράξεών του
από τα αρχεία της φυλακής.
Το ότι θα μείνει για πάντα στη φυλακή, κάτι που πολλοί το θεωρούν πιο σωστό
από το να εκτελεστεί,
όπως είδατε από το ιστορικό του,
δεν τον εμποδίζει να βιαιοπραγεί.
Είναι τυχερός που ζει.
Βασικά, όλα αυτά τα αρχεία αιτιολογούν και τεκμηριώνουν την άποψη
ότι του αξίζει να πεθάνει.
ΤΖΕΪΣΟΝ ΤΖΟΝΣΟΝ 29-9-70 ΑΝΑΤΟΛΗ, 5-10-98 ΔΥΣΗ
ΤΑ ΦΤΕΡΑ ΣΟΥ ΗΤΑΝ ΕΤΟΙΜΑ, Η ΚΑΡΔΙΑ ΜΟΥ ΔΕΝ ΗΤΑΝ
ΜΕΤΑ ΤΟΝ ΘΑΝΑΤΟ ΤΟΥ ΓΙΟΥ ΤΗΣ,
Η ΤΣΑΡΛΙ ΤΖΟΝΣΟΝ ΕΦΤΙΑΞΕ ΜΙΑ ΟΜΑΔΑ ΠΡΟΣΕΥΧΗΣ
Καλημέρα σε όλους.
Ας ευχαριστήσουμε τον Θεό που επέλεξε να μας ξυπνήσει και σήμερα.
Μιλάω στο ποίμνιό μας τα πρωινά των καθημερινών.
Μαζεύουμε περίπου 67 άτομα αυτόν τον καιρό.
Πιστεύω ότι το καθήκον μου μετά τον θάνατο του γιου μου
είναι να βοηθάω αυτούς
που έχουν βιώσει
παρόμοιες εμπειρίες και καταστάσεις.
Να βοηθάω τους άλλους
να καταλάβουν ότι η ζωή συνεχίζεται.
Ο Θεός είναι πάντα το καταφύγιό μας.
Μας δίνει πάντα δύναμη.
Ο θυμός που είχα άλλαξε.
Ναι. Ευχαριστούμε τον Θεό…
Ως χριστιανή,
πρέπει να συγχωρώ.
Μου πήρε αρκετό καιρό,
αλλά μπορώ να πω ειλικρινά ότι τον έχω συγχωρέσει.
Τον έχω συγχωρέσει.
Δεν θέλω να εκτελεστεί.
Δεν έχει νόημα, και κανείς δεν θα κερδίσει τίποτα.
Αν εκτελούνταν, δεν θα είχε χρόνο να μετανοήσει.
Θέλω να το σκέφτεται.
Θέλω ο Γκάρι Μπλακ να περάσει την υπόλοιπη ζωή του
βλέποντας το πρόσωπο του Τζέισον.
ΤΕΣΣΕΡΙΣ ΜΗΝΕΣ ΜΕΤΑ ΤΗΝ ΠΡΩΤΗ ΤΟΥ ΣΥΝΕΝΤΕΥΞΗ,
Ο ΓΚΑΡΙ ΜΠΛΑΚ ΔΕΧΤΗΚΕ ΝΑ ΑΠΑΝΤΗΣΕΙ ΚΙ ΑΛΛΕΣ ΕΡΩΤΗΣΕΙΣ
Έπαθα ένα καρδιακό, πήγα στην πόλη λόγω ενός εγκεφαλικού,
ίσα που τα βγάζω πέρα.
Έχω πάρει φάρμακα που αραιώνουν το αίμα
για να μην πάθω κι άλλο εγκεφαλικό, και μου προκάλεσαν αυτές τις μελανιές.
Λένε ότι το παρακολουθούν, και ότι όλα θα πάνε καλά. Δεν ξέρω.
ΤΑ ΑΡΧΕΙΑ ΤΗΣ ΦΥΛΑΚΗΣ ΑΠΟΚΑΛΥΨΑΝ
ΟΤΙ ΟΙ ΜΕΛΑΝΙΕΣ ΠΡΟΚΛΗΘΗΚΑΝ ΟΤΑΝ Ο ΜΠΛΑΚ ΚΑΒΓΑΔΙΣΕ ΜΕ ΕΝΑΝ ΑΛΛΟ ΚΡΑΤΟΥΜΕΝΟ
Ήταν φόνος δεύτερου βαθμού.
Ο Τζόνσον βγήκε από το φορτηγό.
Με χτύπησε με ένα μπουκάλι, και τον μαχαίρωσα,
τόσο γρήγορα.
Μόλις με χτύπησε, τον μαχαίρωσα, και τέλος.
Δεν γίνεται να πιστέψουμε ότι έγινε ένας καβγάς.
Οι καταθέσεις των μαρτύρων,
και όλα τα στοιχεία
δείχνουν ότι ο Μπλακ
σταμάτησε δίπλα στον Τζέισον Τζόνσον που ήταν μέσα στο όχημά του,
βγήκε έξω, έβγαλε ένα μαχαίρι, και μαχαίρωσε τον Τζόνσον στον λαιμό.
Είναι φόνος πρώτου βαθμού. Είναι φόνος εκ προμελέτης.
Δεν με νοιάζει τι λέει.
Πιστεύω ότι έκανα το σωστό.
Η κάμερα ασφαλείας έδειξε έναν μαύρο
να πιέζει με τα αχαμνά του τον κώλο μιας λευκής.
Ό,τι έγινε μετά από αυτό ήταν δικαιολογημένο.
Ήθελα να τον σκοτώσω από τη στιγμή που μας έπιασε το φανάρι.
Ήξερα ότι δεν μπορούσε να ξεφύγει.
Δεν είχε πού να πάει.
"Και τώρα οι δυο μας.
Για να δούμε πόσο σκληρός και δυνατός είσαι.
Για να δούμε αν θες να παίξεις σοβαρά".
Ήξερα ότι θα πεθάνει,
και πέθανε.
Είσαι ρατσιστής;
Σίγουρα.
Είμαι σίγουρα ρατσιστής.
Ήμουν στην Κου Κλουξ Κλαν από μικρός.
Ο Γκάρι Μπλακ αδιαφορεί για τους ανθρώπους,
και τους φέρεται απαίσια.
Το ότι θα μείνει για πάντα στη φυλακή, κάτι που πολλοί το θεωρούν πιο σωστό
από το να εκτελεστεί,
δεν τον εμποδίζει να βιαιοπραγεί.
Σκέφτομαι συχνά "Τι κάνεις με κάποιον σαν τον Μπλακ;"
Αράζω εδώ, και κοστίζω λεφτά στο κράτος. Αυτό κάνω με εμένα.
Θα κάθομαι εδώ, και θα κοστίσω στο Μιζούρι
όσα λεφτά μπορώ να κοστίσω μέχρι να πεθάνω.
Ακόμα κι ενώ πεθαίνω, θα πληρώνετε για εμένα.
Υποτιτλισμός: Χρήστος Κανελλόπουλος